Warsa 1952, salah satunggaling tani ingkang namanipun Kasri, asring manggihi patung ingkang kakubur wonten ing sawah ingkang saweg dipungarap déning panjenenganipun. Kasri ugi asring manggihi watu-watu polos ingkang wangunipun pesagi. Ing warsa punika ugi, Dinas Pariwisata dan Kebudayaan Kabupatèn Semarang lajeng mundhut sitinipun Kasri amargi siti ingkang wiyaripun 52 x 39 mèter persegi punika kakubur komplèks candhi Hindhu. Sadangunipun warsa 1966 ngantos 1999, Kasri dados juru kunci Candhi Ngempon. Nalika pinanggih, watu-watu candhi punika kahananipun risak amargi kakubur lemah sampun atusan warsa. Setunggal mbaka satunggal watu-watu punika dipunrantam malih. Dinas Purbakala manggihi wonten sangang titik pondhasi yasan candhi. Nanging ngantos sapunika nembé sekawan candhi ing sampun kasil dipunpugar.